CELEX: 32016R0283
Language: hu
Date: 2016-02-24 00:00:00
Title: A Bizottság (EU) 2016/283 végrehajtási rendelete (2016. február 24.) egyes áruk Kombinált Nómenklatúra szerinti besorolásáról

1.3.2016   
            
            
               HU
            
            
               Az Európai Unió Hivatalos Lapja
            
            
               L 53/1
            
         A BIZOTTSÁG (EU) 2016/283 VÉGREHAJTÁSI RENDELETE
   (2016. február 24.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikkének (6) bekezdése szerint – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               A Vámkódexbizottság az elnöke által kitűzött határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 2913/92/EGK rendelet 12. cikkének (6) bekezdése szerint – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. február 24-én.
      
         
            a Bizottság részéről,
         
         
            az elnök nevében,
         
         Stephen QUEST
         
            adóügyi és vámuniós főigazgató
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  A jegyzékbe vétel okai
               
            
                  (1)
               
               
                  (2)
               
               
                  (3)
               
            
                  Nagyrészt műanyagból készült, kúpos henger alakú, kb. 17 cm magas árucikk (ún. csillámos LED-lámpa). Az árucikk felfelé fokozatosan elvékonyodik, talpa széles, középső része pedig átlátszó műanyag. A középső részt belül egy stilizált kislányalak díszíti, az árucikk ezen része átlátszó folyadékkal töltött, amelyben csillámporrészecskék úszkálnak.
                  A talp több, elemmel működő világító diódát (LED-eket) tartalmaz. Az árucikk középső része rázás hatására különböző színekben finoman izzani kezd. A fénykibocsátás rövid ideig, mintegy egy percig tart a rázást követően.
                  Lásd a képet (1)
                  
               
               
                  3926 40 00
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 3926 és a 3926 40 00 KN-kód szövege határozza meg.
                  Az árucikk nem sorolható be lámpaként a 9405 vámtarifaszám alá, mivel elsősorban arra szánták, hogy például egy szobát megvilágítson, és a különleges lámpákhoz sem tartozik (lásd még a 9405 vámtarifaszámhoz tartozó HR-magyarázat [HRM] (I) pontjának (1) és (3) alpontját).
                  Objektív jellemzői alapján az árucikket alapvetően nem személyek (felnőttek vagy gyermekek) szórakoztatására szánták (lásd még a 9503 vámtarifaszámhoz tartozó HRM (D) alpontját). Ezért a 9503 vámtarifaszám szerinti, játékként való besorolása szintén kizárt.
                  Objektív jellemzői alapján az árucikket főként díszítési célra szánták. A világítás csak a díszítő hatás fokozására szolgál.
                  Következésképpen az árucikket a 3926 40 00 KN-kód alá, műanyagból készült, más díszítésre szolgáló tárgyként kell besorolni.
               
            
         (1)  A kép csupán tájékoztató jellegű.